《送鲍清卿教授莆中》
宋代·陈傅良

闽中岂不好，莆中况多儒。
其山有丹荔，其水有子鱼。
艾轩诸老生，典则故所余。
堂堂退傅门，海内欲曳裾。
宦游得此乐，饯者酒满车。
我亦劝君酒，我意独未舒。
尝闻入林猎，不可背水渔。
背水渔尚可，背时更崎岖。
方今朝廷尊，绅笏日走趋。
官多岂胜记，势远复易疎。
媒身众所同，藉口谁不如。
柰何但温饱，去向天一隅。
平生拙自谋，蓬巷岁月除。
更事亦既熟，画此未必愚。
岂有服茝兰，佩之以琼琚。
令人爱不见，搔首空踟蹰。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。